
REPUBLICA  MOLDOVA
CONSILIUL  COMUNAL  PURCARI
	MD-4229 c.Purcari,r-nul Ştefan Vodă                  tel/fax (242)  30-4-36 30-4-38
email:primaria.purcari@apl.gov.md
                                               
                                                       DECIZIE Nr.05/01 Proiect           
                                                        din iulie  2026                                    



Cu privire la amalgamarea voluntară a unităților                                                               administrativ-teritoriale UAT Purcari,                                                                                                   UAT Antonești, UAT Carahasani

În temeiul art. 14 alin. (2) lit. k¹) din Legea nr. 436/2006 privind administrația publică locală, al art. 5, art. 6, art. 8, art. 10 și art. 11 din Legea nr. 225/2023 privind amalgamarea voluntară a unităților administrativ-teritoriale, precum și al pct. 25, pct. 39, pct. 40 și pct. 43 din Metodologia de amalgamare voluntară a unităților administrativ-teritoriale, aprobată prin Hotărârea Guvernului nr. 925/2023, cu modificările ulterioare,
având în vedere deciziile consiliilor locale ale UAT participante privind inițierea procesului de amalgamare voluntară și desemnarea reprezentanților în Grupul de Lucru Comun;
ținând cont de faptul că Grupul de Lucru Comun a examinat materialele aferente procesului de amalgamare voluntară, a elaborat documentele procesului și a înaintat proiectul deciziei privind amalgamarea voluntară spre consultare publică și examinare de către consiliile locale participante;
luând în considerare rezultatele consultărilor publice desfășurate în UAT participante, propunerile, obiecțiile și recomandările recepționate de la cetățeni, precum și documentele de fundamentare pregătite în cadrul dosarului procesului de amalgamare voluntară;
ținând cont de analiza privind respectarea condițiilor de bază și criteriilor amalgamării voluntare, de documentul privind stabilirea centrului administrativ, de Viziunea viitoarei UAT amalgamate și de celelalte materiale aferente procesului;
constatând că UAT participante formează un teritoriu continuu și că populația cumulată a acestora îndeplinește condiția minimă prevăzută de cadrul normativ aplicabil procesului de amalgamare voluntară;
ținând cont de faptul că UAT Purcari a fost stabilită în calitate de centru administrativ al viitoarei unități administrativ-teritoriale amalgamate, conform procedurii aplicabile și documentelor întocmite în cadrul procesului;
în scopul finalizării etapei decizionale la nivel local, consolidării dosarului final și transmiterii acestuia către Cancelaria de Stat a Republicii Moldova, Consiliul communal Purcari,

                                                        DECIDE:
1. Se aprobă amalgamarea voluntară a următoarelor unități administrativ-teritoriale: UAT Purcari, UAT Antoneşti și UAT Carahasani.
2. Se constată că unitățile administrativ-teritoriale indicate la pct. 1 formează un teritoriu continuu și îndeplinesc condiția privind populația cumulată minimă prevăzută de Legea nr. 225/2023 și de Metodologia de amalgamare voluntară a unităților administrativ-teritoriale.
3. Se stabilește Comuna Purcari în calitate de centru administrativ al viitoarei unități administrativ-teritoriale amalgamate.
4. Se propune ca denumirea viitoarei unități administrativ-teritoriale amalgamate să fie Comuna Purcari.
5. Se ia act de faptul că analiza privind respectarea condițiilor de bază, documentul privind stabilirea centrului administrativ, rezultatele consultărilor publice, Viziunea viitoarei UAT amalgamate și celelalte documente prevăzute de cadrul normativ constituie dosarul procesului de amalgamare voluntară care urmează a fi transmis Cancelariei de Stat, fără a fi anexe la prezenta decizie.
6. Se pune în sarcina primarului comunei Purcari d-nu Damian Nicolae și a secretarului Consiliului comunal Purcari,d-na Odobescu Evghenia recepționarea deciziilor finale adoptate de consiliile locale ale celorlalte UAT participante și a documentelor aferente, consolidarea dosarului final al procesului de amalgamare voluntară și transmiterea acestuia către Cancelaria de Stat a Republicii Moldova, în termenul prevăzut de cadrul normativ.
7. Dosarul final transmis Cancelariei de Stat va cuprinde documentele prevăzute de Legea nr. 225/2023, de Metodologia de amalgamare voluntară a unităților administrativ-teritoriale și de Ghidul aplicabil procesului, inclusiv copiile deciziilor finale ale consiliilor locale participante, documentul privind stabilirea centrului administrativ, analiza privind respectarea condițiilor de bază, Viziunea viitoarei UAT amalgamate și dosarul consultărilor publice.
8. Secretarul Consiliului comunal Purcari va asigura includerea prezentei decizii în Registrul de stat al actelor locale și publicarea acesteia conform prevederilor legislației.
9. Controlul executării prezentei decizii se pune în sarcina primarului comunei Purcari,d-nu Damian Nicolae.
10. Prezenta decizie intră în vigoare la data includerii în Registrul de stat al actelor locale și poate fi contestată în termen de 30 de zile de la data comunicării, în condițiile Codului administrativ.



Preşedintele şedinţei                                                                    
  consiliului comunal                                                                                               Contrasemnează:
Secretara  consiliului  comunal                                                  Odobescu  Evghenia


image1.gif
.g@w




